[{"text_idx": "#000003", "text": "Avatud talude pa\u0308evale viivad tasuta bussid"}, {"text_idx": "#000004", "text": "22. juulil toimuval neljandal u\u0308le-eestilisel avatud talude pa\u0308eval viib huvilisi taludesse jumalatosin tasuta bussi, millest kaheksa so\u0303idab ringi mandril ning kolm ku\u0308lastab Saaremaa talusid. Tasuta bussireise taludesse korraldavad Eesti Po\u0303llumajandus-Kaubanduskoda ja Eestimaa Talupidajate Keskliit."}, {"text_idx": "#000006", "text": "[pullquote]Hetkeseisuga osaleb 2018. aastal avatud talude pa\u0308eval 296 talu ja po\u0303llumajandustootmist.[/pullquote]\u201eBussireiside kavandamisel ja talude valimisel oleme la\u0308htunud sellest, et saaksime reisiseltskonnale pakkuda vo\u0303imalikult mitmeku\u0308lgset pilti Eesti talupidamistest. Bussireisidele ootame registreerima ko\u0303iki, kes sooviksid saada osa avatud talude pa\u0308evast la\u0308bi po\u0303nevate reisikavade,\u201c so\u0303nas Eestimaa Talupidajate Keskliidu juhatuse liige Kerli Ats."}, {"text_idx": "#000011", "text": "Hetkeseisuga osaleb 2018. aastal avatud talude pa\u0308eval 296 talu ja po\u0303llumajandustootmist. Taludesse on vo\u0303imalik kohale jo\u0303uda ka Elroni rongide ning ELMO Rent elektri-ja hu\u0308briidautodega. Tallu so\u0303itmisel on abiks NaviCupi mobiilirakendus ning u\u0308levaate taludest annab veebileht ja paberkaart avatud talude pa\u0308eval osalevate taludega. Paberkaardid on saadaval Alexela suuremates tanklapoodides, Rimi \u201eTalu toidab\u201d lettides, turismiinfopunktides ja Maaeluministeeriumi valvelauas."}, {"text_idx": "#000012", "text": "Esimene avatud talude pa\u0308ev toimus 2015. aastal, kui oma uksed avas ku\u0308lastajatele 147 talu ja po\u0303llumajandustootmist ning taludesse tehti ligikaudu 45 000 ku\u0308lastust. 2016. aastal osales 234 talu ja tehti ligikaudu 85 000 ku\u0308lastust. 2017. aastal ku\u0308lastati 280 talu, po\u0303llumajandustootjat ja maaettevo\u0303tet u\u0308le 120 000 korra."}]